text: Stort underskud i sparekasse
  15 marts 2013 kl. 13.49
  Vorbasse-Hejnsvig Sparekasse fik stort underskud sidste år, viste det netop offentliggjorte regnskab.
  Underskuddet i 2012 blev på 72,8 millioner kroner før skat og 86,8 milioner kroner efter skat. 
  Det dårlige resultat skyldes store nedskrivninger og en forlist fusion.
  - Det er særdeles utilfredsstillende, og vi arbejder derfor fortsat på højtryk for at finde en fusionspartner, siger direktør i Vorbasse-Hejnsvig Sparekasse Erik Rasmussen til Vejle Amts Folkeblad.
  Sparekassen har forsøgt at fusionere med Sparekassen Bredebro, men det lykkedes ikke.
  